CELEX ID: 32010R0238
Publication Date: 2010-03-22

Document Text:
KOMISJONI MÄÄRUS (EL) nr 238/2010,
22. märts 2010,
millega muudetakse Euroopa Parlamendi ja nõukogu määruse (EÜ) nr 1333/2008 V lisa üle 1,2 %-se alkoholisisaldusega ja teatud toiduvärve sisaldavate jookide märgistamise nõuete osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eelkõige selle artikli 24 lõiget 3,
ning arvestades järgmist:
(1)
Määruse (EÜ) nr 1333/2008 V lisas esitatakse loetelu toiduvärvidest, mille märgistamisel tuleb anda lisateavet, et kõnealused toiduvärvid võivad avaldada kahjulikku mõju laste aktiivsusele ja tähelepanuvõimele.
(2)
Määruse (EÜ) nr 1333/2008 V lisas on sätestatud selle reegli erand, mis käsitleb toitu, mille puhul on toiduvärvi kasutatud lihatoodete märgistamiseks tervisemärgiga või muu märgiga või munakoorte tembeldamiseks või kaunistamiseks.
(3)
Määruse (EÜ) nr 1333/2008 V lisas loetletud toiduvärve tohib kasutada teatud alkohoolsetes jookides, nagu näiteks aromatiseeritud veinides, aromatiseeritud veinijookides ja aromatiseeritud veinikokteilides, puuviljaveinides, siidris, pirnisiidris ja teatud alkohoolsetes jookides. Võttes arvesse, et üle 1,2 %-se alkoholisisaldusega tooted ei ole mõeldud lastele tarbimiseks, ei ole määruse (EÜ) nr 1333/2008 V lisas sätestatud lisamärgistuse esitamine kõnealuste toitude puhul vajalik ega asjakohane.
(4)
Seetõttu tuleks määruse (EÜ) nr 1333/2008 V lisa vastavalt muuta.
(5)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1333/2008 V lisa muudetakse järgmiselt.
Joonealune märkus „(*) välja arvatud toit, mille puhul on toiduvärvi kasutatud lihatoodete märgistamiseks tervisemärgiga või muu märgiga või munakoorte tembeldamiseks või kaunistamiseks” asendatakse järgmisega:
„(*)
välja arvatud:
a)
toit, mille puhul on toiduvärvi kasutatud lihatoodete märgistamiseks tervisemärgiga või muu märgiga või munakoorte tembeldamiseks või kaunistamiseks ning
b)
joogid, mille alkoholisisaldus on üle 1,2 mahuprotsendi.”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 20. juulist 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. märts 2010

EuroVoc Classification:
Level 1: 100149
100147
100157
Level 2: 100259
100256
100215
100195
100196
Level 3: 138
2479
6052
87
5017
1268
All Concepts: 1590
2836
3885
5018
6039
893